Riiginõunik (Venemaa)

Riiginõunik (vene keeles статский советник, saksa k. Staatsrat) oli Venemaa V klassi tsiviilteenistuse auaste.

Teenistusastmete tabeli jõustava seaduse kehtestas Peeter I ning see jõustus 24. jaanuaril 1722.

Riiginõuniku puhul oli kõnetlusvormiks "Teie kõrgestisündinu" (Ваше высокородие).

19. sajandi keskel kuulus riiginõunik ametnike esimesse gruppi (I kuni V klass). I grupi liikmed kuulusid riigi kõrgemasse nomenklatuuri, kes viis ellu riigi poliitilist suuna. Selle teenistusastme kandjad omasid erilisi privileege ja said kõrget riigipalka.

Riiginõuniku ametiaste koos muude keisririigi teenistusastmetega kaotati novembris 1917.

Venemaa Keisririigi teenistusastmed